टाइम8, मुसलपुर, मे 20: बोखाव जायै नलबारी जिल्ला दा बागसा जिल्लानि बाथौगुरिनि थागिबि दाक्थार रबि बर’आ जाबाय बर’ हारिनि सासे गोख्रों समाज सिबियारि, बड’लेण्ड सोमावसारनाय समाव गोख्रों बाहागो लाबोनाय दाक्थार रबि बर’नि थैनाय सानखौ दिनै फालिनाय जादों । 1964 माइथायनि 1 जानुवारीआव जोनोम मोननाय दाक्थार रबि बर’आ सासे देहा फाहामगिरि जानायनि अनगायैबो आलादा ” बड’लेण्ड ” रायजो दाबिनानै एबसुआ सोमावसारनाय हाबाफारिफोराव गोख्रों बाहागो लाबोदोंमोन ।